Култура религија II разреди

Предметни професор: Весна Гаврић

Е- маил: gavric.vesna@outlook.com

Ученици који долазе на час: II4 – 3.2.2021. – претчас – клуб ученика

**Секте**

Појам нових религија општи је глобализацијски тренд, чија се учења шире у виду нових нетрадиционалних религија. Називају их религијама новог вијека, алтернативним култовима, новим религијским покретима и слично. Најједноставнија класификација религијских вјеровања савременог доба могла би се извршити на сљедећи начин: псеудохришћанство (нехришћански култови), неоорјентални, окултизам, неопаганство, сатанизам, псеудохришћански и псеудомедицински покрет и различите секте. Сви су они препознатљиви по „изливима љубави према вом чланству“, али и изолацији од свих који нису њихови истомишљеници по строгим режимима живота и сл.

 Основне карактеристике секте: **Секте су тип религиозне организације која одбацује вриједности традиционалних религија, чије се учење, начин организовања сљедбеника увелико разликује од постојећих религија**. Ријеч секте потиче од латинске ријечи **secare,** што значи **одсјечи, сјећи**.

На основу тога, вјерска секта представља отцјепљење вјерника од неке званичне религије. Основна обиљежја секти су: мали број сљедбеника, чланство је добровољно али и контролисано од вођства секте, не прихватање глобалних вриједности, нетрпељивост према другачијем мишљењу. Према својој доктрини или учењу могу бити: месијанске и апокалиптичне (оне које предвиђају апокалипсу и нуде избављење), сатаничке (оне које обожавају богове зла, сатану и сл.) и хуманистичке (оне које наглашавају значај посебих техника и средстава за стимулацију ирационалних активности). Најраширеније секте у данашњем времену су: Јеховини свједоци, Адвентисти седмог дана, Божја дјеца, Кадерије, Врата пакла, Црна ружа, Сатанска црква и остале.

**Мање познати појмови:**

**Транснационална компанија –** корпорације које имају производне погоне и сједишта у различитим земљама свијета.

**Средства масовне комуникације –** медији чија је употреба омасовљена.

**Невладине организације** – удружења чији оснивач није Влада земље у оквиру које дјелују.